page4
Skolotāju svētki
„Tik ilgi būs pasaule šī, cik ilgi būs skola
un skolas dvēsele
— skolēni un skolotāji.” (M. Brigadere)
Teju ikvienam skolēnam un skolotājam
oktobra mēnesis saistās ne tikai ar
zeltainā rudens atnākšanu, bet arī ar
skolotāju svētkiem. Šogad skolā
skolotāju diena tika svinēta nedaudz
citādi kā citreiz. 28.septembra
pēcpusdienā mēs skolotāji pulcējāmies
kopā, lai klausoties Elitas dziedātās
romancēs pabūtu starp savējiem – starp
kolēģiem, cilvēkiem ar kuriem
pavadam lielāko dienas daļu.
Skolnieki bija sagatavojuši PALDIES,
ko izteica dziesmās un dzejā.
30.septembrī Amatas novada
pedagogi tikās Skujenes pamatskolā,
lai svinētu profesionālos svētkus –
Skolotāju dienu. Novada vadītāja Elita
Eglīte pasniedza apbalvojumus un teica
pateicības vārdus skolotājiem, kuri
šogad svin apaļas darba gadu jubilejas
un atzina, ka lepojas ar sava novada
pedagogiem. Muzikālo sveicienu
sniedza grupa ,,Galaktika”. Spāres
skolā apaļos darba gadus šogad svin
skolotāji – Ingrīda, Aigars, Anitra, Aija
un Sanita. SVEICAM.
Sestdien, 1.oktobrī, kad
skolēniem mācību nedēļa bija jau
beigusies, skolotāji devās savā svētku
ekskursijā uz Alūksni. Laika apstākļi
šķita lutinām skolotājus viņu svētkos –
iepriecinot ar mierīgu, siltu un saulainu
dabu.